


Н А Р Е Д Б А

ЗА РЕДА И УСЛОВИЯТА ЗА ОТГЛЕЖДАНЕ НА СЕЛСКОСТОПАНСКИ ЖИВОТНИ НА ТЕРИТОРИЯТА НА ОБЩИНА Трекляно

РАЗДЕЛ І
ОБЩИ ПОЛОЖЕНИЯ
 
Чл.1 (1) Тази Наредба урежда осъществяването на контрол върху санитарно - хигиенното състояние в населените места и регламентира промишленото отглеждане и отглеждането за лични нужди на селскостопански животни. Наредбата не се отнася за отглеждане на домашни любимци. 
(2) Контролът се състои в: 
1. Определяне местоположението и изграждането на лични стопанства; 
2. Определяне на допустимия брой животни за отглеждане в населените места; 
3. Спазване на изискванията за промишлено отглеждане на селскостопански  животни; 
4. Спазване на санитарно - хигиенните изисквания определени в държавните нормативни актове; 
5. Осъществяване на превантивен контрол за незамърсяване на водите, въздуха, почвите и биоразнообразието; 
6. Съблюдаване за недопускане на дискомфорт на жителите в Община Трекляно. 
Чл.2 Наредбата регламентира реда и условията за отглеждане на селскостопански животни на територията на община Трекляно, както и взаимоотношенията между общинската администрация, собствениците на животни и институциите имащи отношение по отглеждането на животни в лични стопанства или промишлени животновъдни ферми. 
 
РАЗДЕЛ ІІ
ПРАВА И ЗАДЪЛЖЕНИЯ НА КМЕТА НА ОБЩИНА Трекляно
 И КМЕТСКИТЕ НАМЕСТНИЦИ НА НАСЕЛЕНИТЕ  МЕСТА
 
Чл.3 Кметът на Общината, кметският наместник на населеното място или упълномощени от тях длъжностни лица осъществяват контрол при отглеждането на животни чрез: 
1. Поддържане и възстановяване на санитарно - хигиенното състояние в населените места; 
2. Осъществяване на контрол на допустимия брой животни, отглеждани в  населените места; 
3. Изграждане и разполагане на промишлени и лични стопанства в и извън регулацията на населените места;
4. Недопускане състояние на дискомфорт на жителите на Общината. 
Чл.4 Кметът на Общината, кметските наместници на населените места или упълномощени от тях длъжностни лица съгласуват дейностите по поддържане и управление на санитарно- хигиенното състояние в населените места, местоположението и изграждането на промишлените и лични стопанства в и извън населените места,  опазване на околната среда и обществените норми с държавните институции, които имат отношение по дейностите, засегнати в тази наредба.
Чл.5 (1) Кметските наместници съвместно с Кмета на общината, определят със заповед маршрути за движение на животните при извеждане на паша, както и пунктовете за събирането им.
(2) Кметските наместници на населените места следят за законосъобразното ползване на пасищата и мерите, определени за общо и индивидуално ползване въз основа на решение на Общински съвет - Трекляно.  
(3) Неспазването на определените със заповедта по ал. 1 маршрути и места за събиране на животни, както и незаконосъобразното ползване на мери и пасища представлява административно нарушение.

РАЗДЕЛ ІІІ
ПРАВА И ЗАДЪЛЖЕНИЯ НА ФИЗИЧЕСКИТЕ
И ЮРИДИЧЕСКИ ЛИЦА
 
Чл.6 Физическите и юридическите лица в населените места имат право:
1. Да изграждат лични стопанства, като спазват изискванията на ЗУТ и критериите на  НАРЕДБА № 44 от 20.04.2006 г. за ветеринарномедицинските изисквания към животновъдните обекти
2. Да отглеждат животни за лични и промишлени нужди, като броят им се ограничи до определения в горецитираната наредба минимум. 
Чл.7 Физическите и юридическите лица в населените места на територията на Община Трекляно са длъжни да:
1. Изграждат лични стопанства в съответствие със ЗУТ и съгласуват с Община Трекляно  инвестиционните си намерения;
2. Спазват регламентирания брой животни, в регулационните граници на населените места, определен в чл. 4а от НАРЕДБА № 44 от 20.04.2006 г. за ветеринарномедицинските изисквания към животновъдните обекти;
3. Предотвратяват и ограничават замърсяването на околната среда, следствие отглеждането на животни;
4. Опазват околната среда за сегашните и бъдещи поколения и защитата на здравето на хората;
5. Запазват комфорта на живот на жителите на населените места.
Чл.8 Собствениците на селскостопански животни осигуряват места в своя имот за временно съхранение на оборската тор, като площадката за съхранение е на минимум 10 метра от жилищни сгради и при спазване на сервитутите по чл. 14, ал. 1 от ЗУТ. Торта се изнася минимум три пъти в месеца, а през летния сезон минимум веднъж седмично.
Чл.9 Площадките, на които ще се съхранява оборски тор и отпадъчните води от животновъдния обект, не трябва да създават възможности за отделяне на отровни и вредни емисии в атмосферния въздух, и проникване на същите в почвата и особено в подпочвените води.
Чл.10 Стопаните са длъжни да се грижат за здравето на животните си, да ги предпазват от болка и страдание, да не ги изоставят и да ги отглеждат така, че да бъдат спазени всички условия за хуманно отношение към животните, условията на ЗЗЖ и ЗВД.  
Чл.11 Собствениците на селскостопански животни са длъжни да ги извеждат и прибират до и от събирателните пунктове, определени със заповед на кмета на общината и кметският наместник на населеното място. 
Чл.12 Домакинствата, които отглеждат селскостопански животни в личните си стопанства са длъжни да се съобразяват с инфраструктурата на района, да изпълняват зоохигиенните, ветеринарно-санитарните, санитарно-хигиенните изисквания, изискванията на ЗУТ и всички други нормативни документи, уреждащи тази дейност. 
Чл.13 Собствениците на селскостопански животни се задължават ежемесечно да дезинфекцират помещенията, периодично да организират борба срещу гризачите, а в летния сезон ежеседмично да провеждат дезинсекция и дератизация с препарати, разрешени от МЗ и МОСВ. 
  
РАЗДЕЛ ІV
ОРГАНИЗАЦИЯ И КОНТРОЛ НА ДЕЙНОСТИТЕ ПРИ ОТГЛЕЖДАНЕ НА
СЕЛСКОСТОПАНСКИ ЖИВОТНИ В ЛИЧНИ СТОПАНСТВА
 
Чл.14 При изграждане или реконструкция на сгради за отглеждане на животни в лични стопанства в регулацията на населените места, да се осигуряват следните условия:
1. Отстоянията до регулационните граници на стопанските сгради да са съгласно
условията на чл. 42, чл. 44 и чл. 45 от ЗУТ, при минимум 10 метра от съседни жилищни сгради. Посочените отстояния могат да бъдат намалени, при представяне на нотариално заверена декларация за съгласие от съседите; 
2. Да има изградени водонепроницаеми подове и стени, позволяващи лесно почистване и дезинфекция;
3. Да има изградено помещение за съхраняване на фуражите;
4. За сградите, в които се отглеждат животни да има одобрени проекти и издадено строително разрешение, съгласно ЗУТ;
5. Заустването на отпадъчните води в канализационната мрежа да става при спазване на изискванията на Наредба № 7 за условията и реда за заустване на производствени отпадъчни води в канализационните системи на населените места или в утаечни шахти, когато няма изградена канализация, Наредба № 6 за емисионни норми за допустимото съдържание на вредни и опасни вещества в отпадъчните води, зауствани във водни обекти и Наредба № 9 за ползване на водоснабдителните и канализационни системи; 
Чл.15 (1) С решение № 23/24,03,2021 г.на ОбС По смисъла на тази наредба „отглеждане за лични нужди” е отглеждането на селскостопански животни в обем съгласно чл.1,чл.2 т. 1от Наредба № 44 от 20.04.2006 г.за ветеринарно-медицинските изисквания към животновъдните обекти,както следва:
    а/.до две едри преживни животни и приплодите им до 12 месечна възраст.
    б/. до 10 бр. дребни преживни/ДПЖ/ и приплодите до 9-т месечна възраст.
    в/. до 3 бр.  прасета за угояване, различни от свине майки и некастрирани нерези.
    г/. до 10 бр. възрастни  зайци но не повече от 100 бр. общо.
   д/.  До 2 бр. еднокопитни и приплодите им до 12 месечна възраст
   е/. до 50 възрастни птици,независимо от вида
   ж/. до 100 бройлера или подрастващи птици,независимо от вида     
       /2/. Не се разрешава отглеждането на повече от определените бройки и видове животни, посочени в чл. 4а от НАРЕДБА № 44 от 20.04.2006 г. за ветеринарномедицинските изисквания към животновъдните обекти в регулацията на населеното място. Всеки стопанин, който отглежда повече от допустимия брой животни е задължен да представи в общинска администрация Трекляно, нотариално заверена декларация за съгласие от всички собственици на съседни урегулирани поземлени имоти. Когато съседен имот е общинска собственост е необходимо писмено съгласие от кметския наместник на населеното място. 
      (3) Направените замърсявания при прехода на животни по обществени терени или улици в населеното място, незабавно се почистват със собствени средства от собственика на животните. 
      (4) Еднокопитните впрегатни животни да преминават през населеното място с предпазни престилки. 
Чл.16 Всяко лично стопанство трябва да има:
1. Регистрация /номер на животновъден обект/ по реда на ЗВД;
2. Сключен договор с ветеринарен лекар за извършване на мероприятия, предвидени в държавната профилактична програма; 
3. Дневник за вписване на всички проведени лечебно-профилактични мероприятия;
4. Регистър на животните в животновъдния обект, в който се вписват новородените, закланите, умрелите, продадените и придобитите животни. За всяко новозакупено, заклано и новородено животно, личните стопани уведомяват обслужващия ги ветеринарен лекар в срок от 3 дни. 
Чл.17 Стопаните трябва незабавно да уведомяват за умрели животни ветеринарния лекар, обслужващ животновъдния обект и обекта за обезвреждане на странични животински продукти, обслужващ територията на Общината. Умрелите животни и птици от личните стопанства се обезвреждат в екарисаж. При липса на действащ екарисаж, собствениците на селскостопански животни подават заявление по образец  до кмета на общината, че желаят труповете на животните да бъдат обезвредени по реда на Наредба № 22 за условията и реда за обезвреждане на странични животински продукти и на продукти, получени от тях, и на специфично рискови материали извън обектите, регистрирани в РВМС. След разглеждане на заявлението,  комисия към Общината определя терен и метод за обезвреждане на труповете. 
Чл.18 Транспортирането на животни от едно до друго населено място се разрешава след ветеринарен преглед и придружително ветеринарно свидетелство. 
Чл.19 Забранява се: 
1. Изхвърляне на отпадъци от животновъдството на неразрешени за това места;
2. Движението на животни без придружител в населените места;
3. Замърсяване на терени и улици за обществено ползване с отпадъци от животните (фекалии);
4. Пасищно отглеждане на свине;
5. Пашата на селскостопански животни на територията на паркове, градини, училища, културни и здравни заведения, сметища, сервитута на пътищата, допълнително забранени за паша с разпореждане на местните административни органи места, както и безстопанственото им пускане в границите на населеното място;
6. Клане на животни в личните стопанства за търговия и снабдяване на обществените заведения;
7. Клането на животни за собствени нужди на домакинствата на уличните платна, тротоари, зелени площи и др., извън имотите;
8. Депонирането на оборска тор в чертите на населеното място. 
9. Отглеждането на животни в съсобствени парцели без писменото съгласие на всички съсобственици.
10. Отглеждането на животни в имоти, намиращи се в близост до паметници на културата.
11. Отглеждането на животни в имоти на територията на Трекляно, които граничат с туристически обекти /хотели, мотели, туристически хижи, ресторанти, заведения за бързо обслужване, питейни заведения, кафе-сладкарници и барове, музеи, паметници на историческото наследство, културни институти, защитени местности и природни забележителности/.
12. Изхвърлянето на торова маса в съдовете за събиране на ТБО и върху площи, общинска  или  държавна  собственост в границите на населените  места; замърсяване на обществени места с оборски тор, торова течност и животински екскременти.

РАЗДЕЛ V
ОРГАНИЗАЦИЯ И КОНТРОЛ НА ДЕЙНОСТИТЕ ПРИ ОТГЛЕЖДАНЕ 
НА СЕЛСКОСТОПАНСКИ ЖИВОТНИ В ЖИВОТНОВЪДНИ ОБЕКТИ 
С ПРОМИШЛЕН ХАРАКТЕР
 
Чл.20 Когато се отглеждат по-голям брой животни от цитирания в чл. 4а от НАРЕДБА № 44 от 20.04.2006 г. за ветеринарномедицинските изисквания към животновъдните обекти, стопанските постройки за отглеждането им трябва да бъдат разположени извън регулацията на населеното място. Извън урбанизираните територии се разрешава отглеждането на всички видове животни с разрешение на административните органи /Община, РЗИ, ОДБХ, РИОСВ, БД /и при изпълнение на съответните разпоредби по ЗУТ, ЗОЗЗ, ЗООС, ЗВ. 
Чл.21 (1) Животновъдните обекти с промишлен характер трябва да бъдат регистрирани съгласно ЗВД. На селскостопанските животни, отглеждани в обектите се осигуряват помещения с подходящо оборудване,съобразено с техния вид,порода,възраст и подходяща жизнена среда и да отговарят на изискванията на Наредба № 44 от 20.04.2006 година за ветеринарномедицинските изисквания към животновъдните обекти на МЗХ . 
(2) Теренът за изграждане на животновъдни обекти да бъде избран и да отговаря на условията на чл. 3 от Наредба № 44 от 20.04.2006 г. за ветеринарномедицинските изисквания към животновъдните обекти на МЗХ . 
(3) Помещенията за отглеждане на свине и оборудването в тях трябва да отговарят на изискванията по чл. 2 от Наредба № 21 от 14.12.2005 г. за минималните изисквания за защита и хуманно отношение при отглеждане на свине на МЗХ . 
Чл.22 При промишлено отглеждане на селскостопански животни в извън урбанизираните територии се изграждат необходимите пречиствателни съоръжения и се съблюдават изискванията на ЗООС. 
Чл.23 Собствениците на животновъдните стопанства провеждат дезинфекционни и дератизационни мероприятия. 

 
РАЗДЕЛ VІ
АДМИНИСТРАТИВНО-НАКАЗАТЕЛНИ РАЗПОРЕДБИ
 	С Решение № 23/24.03.2021 г.на ОбС се отменят чл. 30 – чл. 46 вкл. И се          
                        създават нов чл. 30,ал./1/ и ал./2/
Чл.24 Контролни органи по смисъла на Наредбата са кметът на Община Трекляно, кметските наместници на населени места или упълномощените от тях длъжностни лица. 
Чл.25  Контролните органи по чл. 24 извършват проверка по сигнали и жалби от граждани за нарушения по смисъла на настоящата Наредба, само след като същите бъдат подадени писмено и заведени в деловодството на Общината.  
Чл.26 (1) Нарушенията на разпоредбите на тази Наредба се констатират с констативен протокол, еднократно предписание с фиксиран срок за изпълнение или акт за установяване на извършено административно нарушение. Актовете за установяване на административно нарушение, предписанията и констативните протоколи се съставят от Кмета на Общината, или упълномощени от Кмета на общината длъжностни лица от състава на общинската администрация. 
(2) Установяването на административните нарушения, издаването на наказателни постановления, обжалването и изменението на същите се извършват по реда на ЗАНН. 
(3) Наказателните постановления се издават от Кмета на общината или упълномощено от него длъжностно лице. 
Чл.27 При констатиране на престъпление, преписката се изпраща на Районна прокуратура. 
Чл.28 (1) При повторно нарушение от същия вид, размерът на глобата или имуществената санкция се удвоява, а при следващо нарушение санкцията е в петорен размер. 
(2) Нарушението е повторно, когато е извършено до една година от влизане в сила на наказателното постановление, с което нарушителят е наказан за нарушение от същия вид. 
Чл.29 Който не допусне длъжностно лице от контролните органи в подлежащите на контрол обекти или не предостави при поискване документи или информация с цел възпрепятстване на проверката, се наказва с глоба от 100 до 300 лева.  
Чл.30/отм. с Решение № 23/24.03.2021г./ За нарушения на чл. 5, ал. 3 от наредбата виновните лица се наказват с глоба в размер от 50 до 200 лева.    
Чл.31/отм./ За нарушения на чл. 7 от наредбата виновните лица се наказват с глоба в размер от 100 до 300 лева. 
Чл.32 /отм./За нарушения на чл. 8 от наредбата виновните лица се наказват с глоба в размер от 50 до 200 лева.
Чл.33 /отм./За нарушения на чл. 9 от наредбата виновните лица се наказват с глоба в размер от 100 до 300 лева.
Чл.34  отм./За нарушения на чл. 10 от наредбата виновните лица се наказват с глоба в размер от 50 до 200 лева.
Чл.35 /отм./ За нарушения на чл. 11 от наредбата виновните лица се наказват с глоба в размер от 50 до 150 лева.
Чл.36  /отм./За нарушения на чл. 12 от наредбата виновните лица се наказват с глоба в размер от 100 до 300 лева.
Чл.37 / отм./За нарушение на чл. 13 от наредбата виновните лица се наказват с глоба в размер от 50 до 150 лева.
Чл.38  /отм./За нарушение на чл. 14 от наредбата виновните лица се наказват с глоба в размер от 100 до 500 лева. 
Чл.39 /отм./За нарушения на чл. 15, ал. 1-3 от наредбата виновните лица се наказват с глоба в размер от 100 до 300 лева.
Чл.40 /отм./ За нарушения на чл. 16 от наредбата виновните лица се наказват с глоба в размер от 50 до 150 лева.
Чл.41/отм./ За нарушения на чл. 17 от наредбата виновните лица се наказват с глоба в размер от 100 до 300 лева.
Чл.42 /отм./За нарушение на чл. 18 от наредбата виновните лица се наказват с глоба в размер от 50 до 150 лева.
Чл.43 /отм./ За нарушения на чл. 19 от наредбата виновните лица се наказват с глоба в размер от 50 до 200 лева.
Чл.44/отм./ За нарушения на чл. 21 от наредбата виновните лица се наказват с глоба в размер от 300 до 1000 лева.
Чл.45/ отм./ За нарушения на чл. 22 от наредбата виновните лица се наказват с глоба в размер от 300 до 1000 лева.
Чл.46 отм. с Решение № 23/24.03.2021 г.на ОбС. За нарушения на чл. 23 от наредбата виновните лица се наказват с глоба в размер от 100 до 500 лева.
Чл.47 За всички неуредени въпроси в тази наредба се прилагат условията на действащите в Република България нормативни актове в тази област. 

ДОПЪЛНИТЕЛНИ РАЗПОРЕДБИ
§ 1. По смисъла на тази Наредба: 
1. „Селскостопански животни“ са едри преживни животни, дребни преживни животни, свине, еднокопитни животни, зайци, пчели, птици и риби, отглеждани и развъждани за производство на животински продукти, други селскостопански цели или за трудова дейност. 
2. „Животновъден обект“ е всяко териториално обособено място, на което се отглеждат селскостопански животни. 
3. „Лично стопанство“ е животновъден обект, в който се отглеждат животни с цел добив на суровини и храни за лична консумация. 
4. „Зоохигиени изисквания“ са изисквания за опазване здравето на животните и гарантиране на тяхното благосъстояние чрез създаване на условия за отглеждане и хранене, съответстващи на техните физиологични нужди. 
5. „Животновъден обект с промишлен характер“ е обект, в който се отглеждат животни над определеният брой, посочен в чл. 4а от НАРЕДБА № 44 от 20.04.2006 г. за ветеринарномедицинските изисквания към животновъдните обекти. 
(2) Използвани съкращения: 
БАБХ – Българска агенция по безопасност на храните; 
РЗИ – Районна здравна инспекция; 
РИОСВ – Районна инспекция по околната среда и водите; 
МОСВ – Министерство на околната среда и водите; 
ЗУТ – Закон за устройство на територията; 
ЗВ – Закон за водите; 
ЗВД – Закон за ветеринарно медицинска дейност; 
БД  – Басейнова дирекция; 
ЗОЗЗ – Закон за опазване на земеделските земи; 
ЗООС – Закон за опазване на околната среда; 
МЗХ – Министерство на земеделието и храните; 
ЗАНН – Закон за административните нарушения и наказания; 
ЗМСМА – Закон за местното самоуправление и местната администрация. 

ЗАКЛЮЧИТЕЛНИ РАЗПОРЕДБИ
§ 2. Наредбата за реда и условията за отглеждане на селскостопански животни на територията на община Трекляно, се издава на основание чл. 21, ал. 2 от Закона за местното самоуправление и местната администрация, във връзка с чл. 133, ал. 1 от Закона за ветеринарномедицинската дейност и НАРЕДБА № 44 от 20.04.2006 г. за ветеринарномедицинските изисквания към животновъдните обекти 
§ 3. Изпълнението на Наредбата се възлага на кмета на общината и кметските наместници на населени места. 
[bookmark: _GoBack]§ 4. Наредбата е приета с Решение № 81   по    Протокол  № 11   от 23.11.2020 г. на Общински съвет – Трекляно. Изм. и допълнена  с Решение № 23/24.03.2021 г. от ОбС-Трекляно.
§ 5. Привеждането на личните стопанства в съответствие с изискванията на тази Наредба да се извърши в срок от шест месеца от влизането й в сила. 






	



Проет на Наредба

 Относно: Приемане на Наредба за реда и условията за отглеждане на селскостопански животни  
                   на територията на община Трекляно.

  Уважаеми дами и господа,
В изпълнение на разпоредбата на чл. 133,ал.1 от Закона за ветеринарномедицинската дейност/ изм.бр.101/27.12.2019 г./общинските съвети трябва да определят с  наредба обема на животновъдната дейност и местата за отглеждане на селскостопански животни по смисъла на  ЗВД на територията на община трекляно.налице са изменения в ЗВД и Наредба № 44/20.04.2006 г.за ветиринарномедицинската дейност към животинските обекти/ в сила от 22.05.2018 г.,бр.5/17.01.2020 г./което налага приемане на наредба ,уреждаща въпросите от местно значение.
Мотиви за приемане на наредбата и цели,които се поставят:
Проектът на Наредбата цели  регламентиране на допустимият брой за всеки вид селскостопански животни и птици,отглеждани в строителните граници на населените места на територията на община Трекляно,регламентиране на основни права и задължения на собствениците при отглеждането на селскостопанските животни и спазване на правилата и нормативите за устроиство на територията и на санитарно-хигиенните изисквания.

Целта е да се създадат условия и предпоставки   за устоичиво развитие на животновъдството,хармонично развитие на животновъдството с цел  опазванена околната среда и здравето на хората и животните,както и ефективното  управление и контрол от страна на местната администрация и териториалните държавни органи за спазване изискванията на нормативните и поднормативните актове,уреждащи отношенията в сферата на животновъдството.Постигане публичност и прозрачност на информацията.

През последните месеци зачестиха сигнали  от граждани и кметските наместници на населените места ,отнасящи се до отглеждането на селскостопанските животни,както  и замърсяването на улиците и прилежащите площи с оборски тор.Липса на ясна и подробна правна уредба за извършването на тази дейност в много случаи води до конфликти между частния и обществения интерес.
С цел запазване на баланса между обществения и частния интерес е необходимо регламентирането на правила и изисквания,касаещи отглеждането на селскостопански животни за стопански цели и за лични нужди.Прецизирането на изискванията към лицата,които отглеждат животни за лични и стопански нужди , цели  да гарантира опазването и хигиената на местата,където се отглеждат такива животни, и не на последно място – спокойствието  на жителете на населените места.
Финансови и други средства необходими за прилагане на наредбата:
За прилагане на Проекта  за наредба за реда и условията за отглеждане  на селскостопански животни на територията на община Трекляно,не са необходими  финансови средства.
Очаквани резултати от прилагането,включително финансови:
С приемането на наредбата се постига обективност и справедливост при определяне обема на животовъдната дейност и местата за отглеждане на селскостопански животни на територията на общинаТрекляно.Точното и ясно регламентиране на правилата при отглеждане на животни ще спомогне за подобряване на контрола върху отглеждането на селскостопанските животни,както и за предотвратяване на нерегламентирано изхвърляне на животински отпадъци и подобряване хигиенните условия в населените места на територията ня общината.
Анализ за съответствие с правото на Европейския съюз:
Предлаганият проект за Наредба е в съответствие с разпоредбите на Европейската харта за местното самоуправление и директивите на Европейската общност ,свързани с тази материя и не противоречи на  актовете на Европейския съюз. Не бе установено настоящият проект на Наредба да противоречи на правото на Европейския съюз.
Във  връзка с гореизложеното,предлагам на Общинския съвет Трекляно следния
                                                         ПРОЕКТ ЗА РЕШЕНИЕ:  

На основание чл.21,ал.1,т. 23 от ЗМСМА,във връзка с чл. 133 от ЗВД,чл. 8,във връзка с чл. 15,ал. 1 от ЗНА и чл.76,ал.3 от Административнопроцесуалния кодекс,ОбС –Трекляно
1. Приема Наредба за реда и условията за отглеждане на селсскастопанските животни на територията на община Трекляно.

С уважение,
Радко Петрунов
Кмет на община Трекляно
